《秋兴二首 其一》
明代·袁帙

金陵自古帝王都，太祖开基孕宝符。王气千年盘日月，山河百二拥荆吴。

宫城曲抱秦淮水，寝殿平临玄武湖。寂寞遗弓龙去远，宸游今日自欢娱。

作者简介：（ 1502—1547）明苏州府吴县人，字永之，号胥台山人。袁褒弟。嘉靖五年进士。选庶吉士。张璁恶之，谓其人不宜在禁近，出为刑部主事，改兵部。坐官衙失火，谪戍湖州千户所。赦归，官至广西按察佥事。有《皇明献实》、《吴中先贤传》、《世纬》、《胥台集》。